**ՄԱՍՆԱԿՑՈՒԹՅԱՆ ՀԱՅՏ**

Եթե դուք

* քաղաքացիական հասարակության նորաստեղծ կազմակերպություն եք (գրանցված վերջին երեք տարում), կամ
* ներկայացնում եք ոչ-ֆորմալ նախաձեռնություն կամ սոցիալական շարժում

և

* ցանկանում եք մոբիլիզացնել ձեր համայնքը՝ համակարգային փոփոխություններին ազդելու նպատակով,
* բարձրացնում եք կարևոր նոր խնդիրներ, որոնք լայնորեն հայտնի չեն կամ չեն քննարկվում հասարակության մեջ և առաջարկում եք լուծումներ,
* պատրաստ եք ներդնելու ձեր ժամանակն ու եռանդը հանուն ձեր նախաձեռնության, կամ կազմակերպության զարգացման,

**ապա այս հնարավորությունը Ձեզ համար է։**

**Մեր մասին**

«Քաղաքացիական հասարակության դերակատարները` որպես փոփոխությունների կրողներ Հարավային Կովկասում և Մոլդովայում» տարածաշրջանային ծրագիր է, որն իրականացվում է «Մարդը կարիքի մեջ» (People in Need) չեխական ՀԿ-ի կողմից Եվրոպական միության աջակցությամբ։ Ծրագրի նպատակն է աջակցել ընտրված մասնակիցներին զարգացման նոր տեսլականներ մշակելու, հետագա հստակ քայլեր պլանավորելու, կարողությունները զարգացնելու և ռեսուրսներ ներդնելու գործում ՝ պլանավորածից իրականությանը հասնելու նպատակով։ Ծրագրային թիմը կաշխատի մասնակիցների հետ միասին՝ կարիքների հաղթահարմանն ուղղված ծրագրերի մշակման և ակնկալվող արդյունքներին հասնելու գործում՝ սատարելով նրանց նախաձեռնությունները։

**Այս ծրագրի օգնությամբ դուք հնարավորություն կունենաք․**

* մշակել ձեր նախաձեռնության կամ կազմակերպության ռազմավարությունը,
* մասնակցել վերապատրաստման դասընթացների և ուսումնական այցերի, ստանալ մենթորական և խորհրդատվական աջակցություն, կրթաթոշակ Պրահայում կայանալիք ՔՀԿ-ի առաջնորդների միջազգային ծրագրին մասնակցելու համար,
* հաստատել կամ բարելավել համագործակցութունը ձեր աջակիցների և կամավորների հետ,
* ստանալ աջակցություն հետազոտությունների կատարման և թեմատիկ փորձաքննության իրականացման համար,
* ներգրավվել քաղաքականության երկխոսության մեջ տեղական, ազգային կամ միջազգային մակարդակում,
* Հայաստանի և արտերկրի գործընկերների հետ գտնել համագործակցության նոր եզրեր,
* բացահայտել մասնավոր հատվածի հետ համագործակցելու հնարավորությունները,
* ուսումնասիրել ռեսուրսների ինքնակազմակերպման և կառավարման արդյունավետ, թափանցիկ և հաշվետու եղանակները,
* ստանալ ֆինանսական աջակցություն ինչպես ձեր կազմակերպության ներքին զարգացման, այդպես էլ նախաձեռնության իրականացման համար (դրամաշնորհների չափը սահմանվելու է 5,000-ից 20,000 եվրոյին համարժեք դրամ),
* փորձել գտնել դրամահավաքի այնպիսի տարբերակներ, որոնք լավագույնս կհամապատասխանեն ձեր ռազմավարությանը։

«Մարդը կարիքի մեջ» (People in Need) կազմակերպությունը հիմնադրվել է 1992 թ-ին որպես նախաձեռնություն՝ պատերազմը լուսաբանող մի խումբ չեխ լրագրողների կողմից, որոնք ցանկանում էին ամբողջ աշխարհում հակամարտությունների և ճգնաժամերի մասին պատմող նրանց մեկնաբանությունները հավելել կարիքի մեջ գտնվող մարդկանց աջակցություն ցուցաբերելով։ Մեր կազմակերպության համահիմնադիր և այժմյան տնօրեն Սիմոն Պանեկը Չեխոսլովակիայի թավշյա հեղափոխության ժամանակ եղել էր ուսանող-ակտիվիստ և ի շնորհիվ իր ստեղծագործական էներգիայի, քաղաքացիական մոբիլիզացման կարողության և սոցիալական պատասխանատվության՝ նա դարձավ կազմակերպության շարժիչ ուժը։

Ահա թե ինչու ենք մենք ձգտում գտնել համախոհ քաղաքացիական դերակատարներին, ովքեր նվիրված են մարդկանց կարիքները ներկայացնելու, նրանց, ովքեր ձգտում են ազդել իրական համակարգային փոփոխությունների վրա, և նրանց, ովքեր բարձրացնում են նոր կարևոր խնդիրներ, որոնք լայնորեն հայտնի չեն կամ չեն քննարկվում հասարակության մեջ: Մենք գիտակցում ենք քաղաքացիական հասարակության բազմազանությունը և բոլորովին չենք ակնկալում, որ հետևեք մեր օրինակին՝ հասարակական կազմակերպություններ ստեղծելով: Մյուս կողմից, մենք հավատում ենք, որ շատ բան ունենք միմյանցից սովորելու և միմյանց առաջարկելու:

**Ովքե՞ր կարող են դիմել․**

Ծրագրի առաջին տարում մենք նպատակ ունենք ընտրելու 7 մասնակից Հայաստանից:

Մասնակիցները կարող են ակտիվ լինել հետևյալ ոլորտներում (ոլորտների ցանկը ներառում է, բայց չի սահմանափակում).

* համայնքների մասնակցությունը որոշումների կայացման մեջ
* հանրային ծառայությունների որակ
* կլիմայի փոփոխություն և շրջակա միջավայր
* գենդերային հավասարություն
* հանրային տարածքներ
* աշխատանքային իրավունքներն ու աշխատանքային պայմաններ
* սոցիալական ներառում, մարգինալացված խմբերի իրավունքներ
* այլ քաղաքացիական (սոցիալական), մարդու իրավունքներին վերաբերող ոլորտներ կամ այդ ոլորտներում COVID-19 համավարակի ազդեցության մեղմացմանը վերաբերող բնագավառներ։

Մենք խրախուսում ենք դիմել այն կազմակերպություններին և նախաձեռնող խմբերին, որոնց հիմնական գործունեությունը մայրաքաղաքից դուրս է:

Չեն դիտարկվի կրոնական և քաղաքական կազմակերպությունների, ինչպես նաև կառավարման մարմինների և նրանց հետ առընչվող պետական կազմակերպությունների կողմից ներկայացրած հայտերը։

Հայտերը կգնահատվեն հետևյալ չափանիշների հիման վրա.

|  |  |
| --- | --- |
| **Չափանիշ** | **Միավոր (%)** |
| Առաջնային մոտիվացիա․ տեղական կամ ազգային մակարդակում համակարգային փոփոխություն կատարելու (քաղաքականության, վերաբերմունքի կամ վարքագծի մեջ): | որակավորման չափանիշ՝ այո/ոչ |
| Նվիրվածություն խաղաղության, ժողովրդավարության և մարդու իրավունքների արժեքներին։ | որակավորման չափանիշ՝ այո/ոչ |
| Ոլորտի և տեղական սոցիալական համատեքստի պատկերացում: | 25 |
| Նախորդ քաղաքացիական կամ համայնքային գործողությունների օրինակներ (կարող են լինել ոչ ֆորմալ կամ փոքր մասշտաբով, քանի որ մենք փնտրում ենք խմբեր, որոնք ունեն գործնական, իրատեսական տրամադրվածություն և հանուն փոփոխությունների միասին աշխատելու մարտահրավերների վերաբերյալ նախնական պատկերացում, այլ ոչ թե ֆորմալ ծրագրեր իրականացնողներին)։ | 10 |
| Որոշակի փոփոխությունների և արդյունքների հասնելու համար մարդկանց մոբիլիզացնելու հետաքրքրություն: Խմբի նոր անդամների, գործընկերների և շահագրգիռ կողմերի շրջանակների ընդլայնման պատրաստակամություն: | 20 |
| Սեփական թույլ կողմերը գնահատելու կարողություն և դրանք բարելավելու ու զարգացնելու ցանկություն։ | 20 |
| Առաջիկա 12 ամսվա ընթացքում նախաձեռնության/կազմակերպության զարգացման համար զգալի ժամանակ և ջանք ներդնելու պատրաստակամություն։ | 25 |

**Հիմնական ժամանակացույց․**

**Հայտերի ներկայացման վերջնաժամկետ՝**

* Հայտերը պետք է ներկայացվեն մինչև **ս․թ․ հունիսի 29-ը՝ ժամը 17։00-ն հետևյալ հասցեով․** [**grantsarmenia@peopleinneed.cz**](mailto:grantsarmenia@peopleinneed.cz)

**Տեղեկատվական առցանց հանդիպում՝**

* Հանդիպումը տեղի կունենա **ս․թ․ հունիսի 15-ին՝ ժամը 14։00-ին, ZOOM-ի հետևյալ** [**հղմամբ**](https://us02web.zoom.us/j/86033444497?pwd=L1Zod3k0RUhyQWQ5N0pzL3NydzhOUT09)**։**

Topic: CSO Development / ՔՀԿ-ի զարգացում  
Time: Jun 15, 2020 14:00 Yerevan

Join Zoom Meeting  
<https://us02web.zoom.us/j/86033444497?pwd=L1Zod3k0RUhyQWQ5N0pzL3NydzhOUT09>

Meeting ID: 860 3344 4497  
Password: 230039

**Հարցեր, պարզաբանումներ՝**

* Հայտի վերաբերյալ հարցերը գրավոր տեսքով կարող են ներկայացվել մինչև **ս․թ․ հունիսի 26-ը՝ ժամը 17։00-ը** հետևյալ հասցեով․ [**grantsarmenia@peopleinneed.cz**](mailto:grantsarmenia@peopleinneed.cz)

**Ընթացակարգ՝**

* Ընտրված մասնակիցները կարող են հրավիրվել հարցազրույցի մինև հայտերի ներկայացման ժամկետի ավարտը։
* Վերջնական արդյունքների հայտարարումը տեղի կունենա հայտերի ներկայացման վերջնաժամկետից հետո՝ 3 շաբաթվա ընթացքում։ Ընտրված մասնակիցների ցանկը կհրապարակվի «Մարդը կարիքի մեջ» կազմակերպության հետևյալ կայքում․ <https://armenia.peopleinneed.global/hy/>

**Հետագա քայլեր՝**

* Ընտրված մասնակիցների համար կկազմակերպվի նախնական հանդիպում «Մարդը կարիքի մեջ» կազմակերպության ծրագրային թիմի հետ, որին կհաջորդի․
  + - կազմակերպության կարողությունների գնահատման և ռազմավարության մշակման գործընթացը,
    - ռազմավարության հետ կապված կարողությունների զարգացման և ֆինանսավորման՝ դրամաշնորհ ստանալու հնարավորությունները։

**Եթե ցանկանում եք մասնակցել, ապա խնդրում ենք լրացնել ստորև ներկայացված հայտաձևը։**

**ՀԱՅՏԱՁԵՎ**

|  |  |  |
| --- | --- | --- |
|  | **I. Ընդհանուր տեղեկություն** |  |

|  |  |
| --- | --- |
| Ձեր կազմակերպության/նախաձեռնող խմբի անվանումը |  |
| Իրավական կարգավիճակը (եթե առկա է) |  |
| Երբ է ստեղծվել ձեր նախաձեռնությունը/կազմակերպությունը (ամսաթիվ/ամիս/տարի) |  |
| Գործունեության ոլորտը |  |
| Ձեր գործունեության մարզը/քաղաքը/ համայնքը |  |
| Անցյալ տարվա բյուջեն (եթե առկա է) |  |
| Կոնտակտային անձ | |
| Անուն, ազգանուն |  |
| Հեռախոսահամար |  |
| Էլեկտրոնային հասցե |  |
| Կազմակերպության կայքի հասցեն (եթե առկա է) |  |
| Կազմակերպության ֆեյսբուքյան էջը (եթե առկա է) |  |

## Դիմորդի հայտարարագիր

## Սույնով հավաստում եմ, որ

1. Դիմում-հայտում ներկայացված տեղեկատվությունը և բոլոր տվյալները ճշմարիտ են և ամբողջական։
2. Համաձայն եմ, որ ներկայացված տվյալները հասանելի դառնան ընտրող հանձնաժողովի անդամներին «Քաղաքացիական հասարակության դերակատարները` որպես փոփոխությունների կրողներ Հարավային Կովկասում և Մոլդովայում» ծրագրի շրջանակներում։
3. Անհրաժեշտության դեպքում, պատրաստ եմ ներկայացնել լրացուցիչ տեղեկատվություն։

Իրավական ներկայացուցիչ (ոչ ֆորմալ խմբի դեպքում՝ սույն հայտը ներկայացնող կոնտակտային անձ)

Անուն, ազգանուն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ամսաթիվ\_\_\_\_\_\_\_\_\_\_\_\_\_\_\_\_\_\_\_\_ Ստորագրություն\_\_\_\_\_\_\_\_\_\_\_\_\_\_\_\_\_\_\_

Մասնակիցների ընտրության գործընթացին վերաբերող ցանկացած առաջարկություն, հարց կամ անհամաձայնություն կարող է ներկայացվել «Մարդը կարիքի մեջ» կազմակերպության գրասենյակ՝ 093-68-88-70 հեռախոսահամարով կամ [crm.armenia@peopleinneed.cz](mailto:crm.armenia@peopleinneed.cz) էլ. փոստով:

I

|  |  |  |
| --- | --- | --- |
|  | **II. Դիմում-հայտի մանրամասներ** |  |

**Ի՞ՆՉ ԵՎ ԻՆՉՈՒ՞**

Ի՞նչի մասին է Ձեր նախաձեռնությունը կամ կազմակերպության գործունեությունը։ Ի՞նչ եք դուք անում։ *(առավելագույնը՝ 200 բառ)*

|  |
| --- |
|  |

Ի՞նչն ի սկզբանե ոգևորեց Ձեզ մեկնարկելու Ձեր նախաձեռնությունը / կազմակերպությունը։ Ի՞նչն է մոտիվացնում Ձեզ շարունակելու այն, ինչ անում եք։ *(առավելագույնը՝ 200 բառ)*

|  |
| --- |
|  |

**ՈՒ՞Մ ՀԵՏ ԵՎ ՈՒ՞Մ ՀԱՄԱՐ**

Ովքե՞ր են այն մարդիկ, որոնք հանդիսանում են Ձեր կազմակերպության/նախաձեռնության շահառուները և ինչպե՞ս է Ձեր գործունեությունն ազդում նրանց վրա։ Ինչպե՞ս եք դուք իրազեկվում նրանց կարիքների մասին և ինչպե՞ս են նրանք ներգրավվում Ձեր աշխատանքների մեջ։ *(առավելագույնը 200 բառ)*

|  |
| --- |
|  |

Քանի՞ հոգի է ուղղակիորեն ներգրավված Ձեր կազմակերպության/նախաձեռնության գործունեության մեջ։ Ինչպե՞ս կնկարագրեք նրանցից մի քանիսի (2-ից 3-ի) դերը և ինչպիսի՞ հատուկ հմտություններ ունեն նրանք։ Մոտավորապես ինչքա՞ն ժամանակ են նրանք տրամադրում կազմակերպության / նախաձեռնության գործունեությամբ զբաղվելու՝ շաբաթական կամ ամսական կտրվածքով։ *(առավելագույնը՝ 200 բառ)*

|  |
| --- |
|  |

Համագործակցո՞ւմ եք Ձեր բնագավառում գործող այլ ակտիվիստների, խմբերի, կազմակերպությունների, հասարակական կառույցների կամ մասնավոր ընկերությունների հետ: Խնդրում ենք թվարկել մի քանի օրինակ։ *(առավելագույնը՝ 200 բառ)*

|  |
| --- |
|  |

**ՆԱԽԿԻՆ ՓՈՐՁ**

Որ՞ն եք համարում մինչ այժմ Ձեր ամենամեծ նվաճումը։ *(առավելագույնը՝ 200 բառ)*

|  |
| --- |
|  |

Որո՞նք էին դրան հասնելու ճանապարհի հիմնական մարտահրավերները: Ի՞նչ եք կարծում, ի՞նչն է օգնել կամ կարող է օգնել Ձեզ հաղթահարել դրանք: *(առավելագույնը՝ 200 բառ)*

|  |
| --- |
|  |

Երբևէ ստացե՞լ եք որևէ դրամաշնորհ:

Եթե ​​այո, ապա նշեք, թե որ դոնորների հետ եք աշխատել, ինչ նախագծեր եք իրականացրել և ինչ բյուջեով (առկայության դեպքում տրամադրեք տեղեկատվություն կայքից/սոցիալական էջերից):

Եթե ​​նախկինում չեք աշխատել դրամաշնորհի ֆինանսավորմամբ, խնդրում ենք տեղեկացնել, թե ինչպես են գոյացել Ձեր կազմակերպության/նախաձեռնության համար անհրաժեշտ ռեսուրսները։ *(առավելագույնը՝ 200 բառ)*

|  |
| --- |
|  |

**ԱՊԱԳԱ ԾՐԱԳՐԵՐ**

Ձեր նախաձեռնությունը/կազմակերպությունն ունի՞ հստակ նպատակ, որին կցանկանայիք հասնել, կամ խնդիր, որը կցանկանայիք լուծել առաջիկա 3 տարվա ընթացքում:

Խնդրում ենք նկարագրել այն: *(առավելագույնը՝ 250 բառ)*

|  |
| --- |
|  |

Ի՞նչ է Ձեզ անհրաժեշտ այդ նպատակին հասնելու համար։ Որո՞նք կլինեին Ձեր առաջին քայլերը։

Խնդրում ենք ներառել պարզ բյուջե՝ ցույց տալով թե ինչպիսի ֆինանսական ռեսուրսների կարիք կունենաք այն նախաձեռնելու համար։ *(առավելագույնը՝ 500 բառ)*

|  |
| --- |
|  |

Պատկերացրեք, որ հասաք Ձեր նպատակին կամ լուծեցիք Ձեր խնդիրը: Այդ պարագայում, ի՞նչ փաստացի փոփոխություններ տեղի կունենան Ձեր համայնքում / քաղաքում / մարզում / երկրում: *(առավելագույնը՝ 250 բառ)*

|  |
| --- |
|  |

Երբ ​​հասնեք Ձեր նպատակին/լուծեք խնդիրը, ապա ո՞րն է լինելու Ձեզ և Ձեր գործընկերների հաջորդ քայլը։ *(առավելագույնը՝ 200 բառ)*

|  |
| --- |
|  |

|  |  |  |
| --- | --- | --- |
|  | **III. Ի լրումն** |  |

Այստեղ դուք կարող եք ներառել ցանկացած նյութ, ստեղծագործական աշխատանք կամ օժանդակ տեղեկություն, որոնք, Ձեր կարծիքով, կօգնեն մեզ հասկանալ, թե ինչի մասին է Ձեր կազմակերպությունն ու նախաձեռնությունը, օրինակ.

* կոնտակտային տվյալներ այն գործընկերների և շահագրգիռ անձանց, ովքեր Ձեզ ճանաչում են և կարող են Ձեզ երաշխավորել,
* լուսանկարներ, տեսանյութեր, պատմություններ, հոդվածներ, որոնք կարծում եք, որ ներկայացնում են Ձեր կատարած աշխատաքը և կարող են ուշագրավ լինել,
* եթե ցանկանում եք, կարող եք նույնիսկ պատասխանել մեր բոլոր կամ մի քանի ​​հարցերին՝ ձայնագրելով, այլ ոչ թե գրավոր տարբերակով․ տեսանյութ ընտրելու միջոցով, ընտրեք այն ձևը, որը թույլ կտա Ձեզ լավագույնս արտահայտել այն, ինչը Ձեզ հետաքրքրում է և այն, թե ինչ եք դուք ակնկալում մեր ծրագրին մասնակցելով: